पाएं अपने शहर की ताज़ा ख़बरें और फ्री ई-पेपरडाउनलोड करें
भरतपुर जिले में बढ़ते कोरोना संक्रमण व अन्य राज्यों जैसे उत्तर प्रदेश और हरियाणा से आने वाले संक्रमित मरीजों की भीड़ के कारण जिला प्रशासन ने अस्पताल में आने वाले कोरोना संक्रमित मरीजों को तीन भागों में विभाजित किया है। अस्पताल में होने वाली भीड़ को कम कर व्यवस्था को सहित बनाने की कोशिश की जा रही है।
भरतपुर जिला कलेक्टर हिमांशु गुप्ता ने बताया कि अन्य राज्यों से कोरोना संक्रमित मरीजों की भीड़ आ रही है। इससे जिला अस्पताल में भीड़ ज्यादा हो गई है, लेकिन प्राथमिकता जिले के मरीजों को पहले दी जाएगी और कोरोना संक्रमित मरीजों को तीन भागों में विभाजित किया गया है।
ताकि अस्पताल की व्यवस्था भी सही बनी रहे। रेड, ब्लैक, ग्रीन लेबल में विभाजित करते हुए मरीजों को अलग-अलग जगह पर भर्ती कराया जाएगा जिससे अस्पताल में व्यवस्था सही बनी रहे। रेड लेबल में वे कोरोना संक्रमित मरीज होंगे जिनकी स्थिति ज्यादा खराब है। ब्लैक लेबल में वे मरीज होंगे जिनकी स्थिति ज्यादा गंभीर नहीं है और ग्रीन लेबल में वे मरीज होंगे जिनकी स्थिति सही है लेकिन को करोना संक्रमित हैं। रेड लेबल केटेगरी वाले मरीजों को जिला अस्पताल में भर्ती कराया जाएगा जबकि ब्लैक लेबल वालों को अन्य बनाए गए कोरोना संक्रमण वार्ड में भर्ती कराया जाएगा। ग्रीन लेवल केटेगरी वाले मरीजों को घरों में ही आइसोलेट कराया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn